ADVANC หั่นประมาณการกำไรปี 58-59มองกำไรปกติ 3Q/58 หดตัวครั้งแรกของปี
ADVANC มีมุมมอง Slightly negative ต่อกำไรปกติไตรมาส 3/58 โดยคาดเหลือ 8,623 ล้านบาท หดตัวครั้งแรกของปี -2% เทียบช่วงเดียวกันของปีก่อนและ -12% เทียบไตรมาสก่อนหน้าเพราะอยู่ในช่วงเร่งทำการตลาดเพิ่มสัดส่วนผู้ใช้เครื่อง 3G บน 2.1GHz ทำให้อัตรากำไรขั้นต้นของธุรกิจขายมือถือไตรมาส 3/58 จะติดลบ -15% (จาก ไตรมาส2/58 ที่ +2%) และเพื่อสะท้อนผลกระทบจากประเด็นดังกล่าวที่จะมีผลอีก 2-3 ไตรมาสข้างหน้า เราจึงปรับลดประมาณการกำไรปี 58-59 ลงเฉลี่ย -5-6% เป็น 39,001 ล้านบาทและ 49,094 ล้านบาท แต่กำไรยังเติบโตได้ +8% เทียบช่วงเดียวกันของปีก่อนในปี 58 และ +26%เทียบช่วงเดียวกันของปีก่อนในปี 59
22 ก.ย. 2558

บล.โนมูระ พัฒนสิน ระบุในบทวิเคราะห์ (22 ก.ย.) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC มีมุมมอง Slightly negative ต่อกำไรปกติไตรมาส 3/58 โดยคาดเหลือ 8,623 ล้านบาท หดตัวครั้งแรกของปี -2% เทียบช่วงเดียวกันของปีก่อนและ -12% เทียบไตรมาสก่อนหน้าเพราะอยู่ในช่วงเร่งทำการตลาดเพิ่มสัดส่วนผู้ใช้เครื่อง 3G บน 2.1GHz ทำให้อัตรากำไรขั้นต้นของธุรกิจขายมือถือไตรมาส 3/58 จะติดลบ -15% (จาก ไตรมาส2/58 ที่ +2%) และเพื่อสะท้อนผลกระทบจากประเด็นดังกล่าวที่จะมีผลอีก 2-3 ไตรมาสข้างหน้า เราจึงปรับลดประมาณการกำไรปี 58-59 ลงเฉลี่ย -5-6% เป็น 39,001 ล้านบาทและ 49,094 ล้านบาท แต่กำไรยังเติบโตได้ +8% เทียบช่วงเดียวกันของปีก่อนในปี 58 และ +26%เทียบช่วงเดียวกันของปีก่อนในปี 59
ขณะเดียวกัน เราไม่ให้น้ำหนักต่อผลกระทบเชิงพื้นฐานจากข้อพิพาทการแก้สัมปทานในอดีตกับ TOT เพราะ i) การแก้สัมปทานในอดีตผ่านการยินยอมจากตัวแทนทั้ง TOT และ ADVANC เพียงแต่ TOT ไม่ได้เอาเข้าครม., ii) เรามองข้อพิพาทจะยืดเยื้อ (หลายปี) ต้องผ่านทั้งคำตัดสินของอนุญาโตตุลาการก่อนและค่อยร้องศาลปกครองต่อไปและเราเชื่อว่ากรณีเลวร้ายที่สุด ศาลอาจพิจารณาให้ใช้สัมปทานเดิม แต่น่าจะไม่มีผลย้อนหลัง
โดยเรายังคงมีมุมมองเชิงบวกต่อ ADVANC จากการเป็นผู้ที่จะได้ประโยชน์สูงสุดจากการประมูลคลื่น 1800/900 MHz ปลายปีและประเด็นเก็งกำไรจากการเป็นหนึ่งตัวเต็งที่จะถูกเลือกเป็นพันธมิตรหลักของ TOT เราจึงเลือกเป็น Top pick